Uschter isch beschtens mit dä öffentliche Verchehrsmittel erschlosse. Es fahred 4 S-Bahn Linie nach Züri, wo in Uschter tüend ahalte (S5, S9, S14, S15). Am Wucheändi gits no schpezielli Nachtzüg. D' einzelne Linie verchehred im Halbschtundrytmus. Wärchtygs gits schtündlich 8, am Wucheändi 6 Züg nach Züri sowiä täglich 6 Züg, wo is Züri Oberland füehred. Mit de Linie S5 und S15 chunnt me innert 15 Minute direkt is Zäntrum vo Züri.